瑣言 凡十條

一不可不知地理

孔子曰卜其宅兆而安厝之。程子曰卜其宅兆者，卜其地之美惡也，地之美者，則神靈安子孫盛，若培植其根而枝葉茂，又曰祖父子孫同氣，彼安則此安，彼危則此危，朱子曰葬之為言藏也，所以藏其祖考瀢體也，以子孫而藏其祖考之遺體，則必致其謹重誠敬之心，以為安固久遠之計，使此形體全而神靈得安，則其子孫盛而祭祀不絕，又曰其或擇之不精，地之不吉，則必有水泉蟻螻，地風之屬以賊其內，使其形神不安，而子孫亦有死亡絕滅之憂，甚可畏也，陸象山曰通天地人曰儒，地理之學雖一藝，然上山人盡送之孝，下以為啟後之謀，其為事亦重矣，親之生身體髮膚皆當保愛，況親之殁也，奉親之體厝諸地，固乃付之庸師俗巫，使父母體魂不得其安，則孝安在哉，夫觀聖賢所論如此，則擇地殯親之道，誠仁人孝子之不可怱者，若平居視地理為末務，而不之問，一旦有大故，則不免倉卒苟且為之，倖得吉地固所願矣，不幸而置親體于蟻泉沙礫中，無異委之于壑坵，不孝孰甚，故人子須于平時講明其說，庶幾他日臨事不悞，而親魂得安于地下矣，雖然三折臂，然後稱明醫，地之理又非膚淺，及鮮傳者所能究竟也，苟曰予既已知之矣，而自用自專，悞吉為凶，牢不可破，則其害奚異于庸師俗巫哉，噫萬鎰之玉必付之玉人而後可也。

一不可停柩不葬

司馬温公曰今人有葬親者，往往久而不葬，問之曰歲月未利也，又曰未有吉地也，遊宦遠方來得歸也，貧未能辦葬具也，至有終身累世而不葬具，有棄失屍柩不知其處者，嗚呼可不令人深歎愍哉，人所貴於身後有子孫者，為能藏其形骸也，其所為乃如是曷，若無子孫死於道路，猶有仁者見而殣之耶，且先王制禮葬期遠不過七月，自王公以下皆三月而葬，又禮未葬不變服食粥，居倚廬哀親之未有所歸也，既葬然後漸有變除，今之人背禮違法，未葬而除喪，從宦四方食稻衣錦飲酒作樂于心安乎，吴草廬曰喪不即舉，年代巳遠，或子孫參差，而人事不齊，或罹兵亂而水火不測，或貧病兼併而不能舉，或是非爭兢而害成，或官事牢獄而不可為，或日怠日忘而竟成棄置，皆停喪久遠而變見多端也，愚按二公所言極其痛切，蓋今時之俗，平居多不講夫地浬，及有變故，則懵無所措，停柩以侍擇地，初心雖切，久必因循遂過時，不知為天地間極大罪人，有子不能葬其父，有孫不能葬其祖，至于年代深遠，誠有如二公之所慮者，嗚呼為人子者可不懍然而知所戒懼乎。

一不可侵葬祖塚

夫地理之法雖繁，而葬乘生氣一言，足以盡其肯綮，故千里來龍入首，惟融八尺之穴，諺云陰地一線是也。祖塚既已乘乎一線生氣，則其左右上下皆為死氣，葬之徒為蟻穴泉窟而已，不惟新葬之柩將為禍患，且又泄祖宗之生氣，驚祖宗之體魄，其為害不小也，或曰中州之地，始葬者南面後竁左右昭穆而殯謂之族葬，有一穴安數十塚者，有一塚安十數柩者，似于侵葬未聞其禍何也，予曰中州之地千里平洋水深土厚，若得–穴可安十數柩者，有之可安十數塚者，張子微所謂也有一龍十數穴，也有一穴十數塋者是耳，東南山叢才駛土薄易泉，而多石螻蟻生之，安可與中州比也。或又曰附葬祖側及父母必合葬皆古禮有不可誐者，答曰禮貴通變，附葬既有侵祖之嫌，而合葬或不得巳，亦不必拘乎兄弟，嘗遊閩至考亭拜文公朱夫子遺像及徧觀其先世坵壠，文公之祖退翁，名森字良材，墓在政和縣感化里護國寺西，父韋齋先生名松諡獻靖，墓在崇安縣上梅里寂歷山，母祝氏夫人墓在建陽崇泰里寒泉嶺鄱天湖形，文公墓在建陽嘉禾里九峯山下風吹羅帶形，退翁以前墓皆在徽婺源，去考亭固巳甚遠，而退公韋齋文公之墓，又各在一縣，去考亭皆百餘里，何嘗拘于附近祖塚之說，又攷文公葬父亦嘗三遷，最後遷處與葬母同年按文公年譜乾道六年正月葬母八月放葬父，亦未嘗拘于父母合葬，噫此見我文公先生燭理之明，不狃於俗，足可為法矣。

  按文公年譜云紹興十四年葬韋齋于西塔山，其後改葬于寂歷山中峯之原及考韋公遷韋齋墓記曰初府君將殆，欲葬崇安之五，夫卒之明年遂定于靈梵院側，時熹幼未更事，卜地不詳，懼體魄之不安，乾道六年，遷于白水之鵞峰山下，又考文公慶元五年撰韋齋行狀云公卒之明年，熹奉其柩葬于崇安縣之五，夫然公所藏，地勢卑濕，懼非久計，乃奉而遷武夷鄉上梅里寂歷山中峯神舍之北，即此而觀，乃是建寧郡志。
 一不可圖葬舊穴

曾葛谿曰圖葬舊穴，惑之甚也。嘗見一舊穴，雖前巳發大貴，子孫不肖鬻之，凡三易主葬二百餘年卒無顯者，人但指而言曰，此某氏祖塚，徙墎賣與某氏不利，又轉賣某氏皆不利，即此可知，.舊穴無重發達之驗，又有葬後風遷水易者，難以殫舉，免未聞葬舊穴而獲福者，況憑福恃勢發他人之坟，誅其用心巳不為天所祐，地何能福之哉，且地脈初興，如火之始然，及其既敗，如灰燼已冷，欲于冷灰中求炙手熱，決無是理，此古人謂圖葬舊穴，如求嗣續于鶴髮婦人耳，按葛谿所論誠皆切當，蓋人子求地葬親，當先修其德，謀葬巳發之穴，徙人之親而葬其親，伐人之塚而為已塚，忍心害德，莫此為甚，縱得地理，天理何在，予嘗謂人人難保百年坟，徙墎重圲太忍心，莫道天公無報應，後來還有伐坟人求地者宜知所戒。

一不可拘泥公位

世俗拘泥公位之說，兄弟眾多各懐私意爭論不決，遂有終身不殯其親者，噫為人父母者，每以孑多為幸，今若此則是不若少子者，無房分之争，得歸金於土，而免久暴之患唉，是故求地惟當辨真偽，不可拘泥公位，地誠真美而于公位或有不齊，此亦付之子孫緣，不可挾私而久暴其親，亦不可信邪師之言，妄有作為而反壞其地，且欲房分之均，不可拘于一穴，宜別求一穴以補襯之，則得均矣，楊公云豈可一坟分公位必取眾坟叅互議是也，大抵公位之說，只可置置勿論，蔡文節公云今人動爭公位之說，以致久不葬親，何所見之謬耶，造化者自區處，豈伊人力所能巧計，地不可不擇，當使亡魂安處，至于自求多福，乃在地理以外，非可以徇私，為心纔有私心，其計必左，世人以此誤自己誤子孫者甚多，多不如意從而遷徙，愈更愈錯，非地誤人，用心之誤也，程子曰不以奉親見為計，而專以利後為謀，非孝子安厝之用心，誠為至論，故人子但以安親為念可也，若曰期生人之受蔭，翼富貴于將來，但末務耳，況有葬後沙水變易，而公位之說亦多不驗，為人子者湏知大義，豈可專泥于兹乎。

一不可輕易改葬

孔子曰古者不修墓，非不修墓也。蓋必誠必信巳，當葬時而豫，為一成不動之計，其慎重尚如此，況舉既葬之親而欲改遷之，何可以慎重不如是乎，今之人有輕信人言，或為富貴而動其念，或為禍患而惕其衷，往往易于改葬，彼其事得巳耶抑不得已耶，如真不得已，而有水蟻及他患也，改之無不可也，然亦有為野師所惑，誤改吉地者，令親見體不免暴露，吾恐仁人孝子當不止其顙之有泚矣，青烏經云凡地有五不祥者可改，一塚無故自陷，二塚上草木枯死，三塚有滛亂風聲，少亡孤寡，四男女忤逆顛狂，刼害刑傷瘟火，五人口死絕，家產耗散，官訟不息，改之，如見三祥瑞則勿放，一見生鼠蛇生氣物，一見紫藤交結棺木，三有水珠玸色如乳温暖或有氣如霧，穴中乾燥無水蟻並吉，甚哉有味乎其言之也，予兹推廣其意特立五戒，曰人丁蕃衍者不遷，年代深遠者不遷，無五不祥者不遷，不犯五患者不遷，程子曰湏使他人不為道路，為城郭，不為溝池窰竈，為貴勢所所奪不為耕犂所及，塚道平康者不遷，誠欲其人之慎之也，雖些禮有改葬之服（緦麻），曆頒啟攢之日，古人亦未嘗不遷，如不得已，須得明師再三商確，大抵地無全美，只當察其輕重緩急，如有財無人須求温煖之穴，有人無財宜尋得水之地，審有其地果勝舊坟，然後議遷，如舊坟無大禍患，可以平穩，則當別求吉地接福于後，未為不可，奚必于改葬哉，是故慎之，一字改葬者所當繹思也。

一不可專意圖大

求地湏辨真偽，不必拘大小，若龍穴真的，縱力量輕猶能發越，徒慕大地而不能辨真偽，葬干假穴之中，是置親體于水泉蟻穴，求福得禍，顧何益哉，蓋大地難識且有鬼神司之，不可強求，往往圖大地者，雖小地亦不得，而竟被假地所誤，彼盖不知安穩小地，在在有之，易于求索，況小地既真，數穴併力亦能致大，楊筠松云大地雖得小易求，積累不已成山邱，眾坟合力却成大，人說小地生公侯，又云是真不必問大小，積小成大最為好，又云圖大不得且思次，此事當與智者議，旨哉言乎人子求地，且知辨眞偽，慎毋為圖大所惑。

一不可不觀古格

夫地理之學，有道眼有法眼，生知不可尚矣，所謂法眼者必從師授，徧觀名墓何為而吉何為而凶，龍穴何為而入格，砂水何為而合局，一一檢點以之為法，故曰法眼，卜氏云追尋仙跡，看格光勝看書，楊氏云勸君且去覆舊坟，勝讀十卷撼龍文，又曰見格多時心易曉，見多勝耳千回聞，又云若不看格信人說，俗師不曉能惑人是也，故將欲營宅兆，必湏先去多觀仙跡名墓，以彼為法，則庶幾心目有主，不被假地所惑，誠一緊要事也，為人子者，當念厝親是平生第一大事，上為體安寧之謀，下保子孫久遠之謀，而不可憚其登沙之勞也。

一不可不擇良師

曾葛谿曰求地必先擇良師，師非其人為害不淺，誠哉言也，蓋得地非難，得師為難，得其所不患不得其地，苟師非其人，毁瓦畫墁雖有美地，而或圲失其穴，雖得美穴，而或葬乖其法，況欲其尋地乎，故擇師又為求地之先務也，然地學之師亦難矣哉，非通儒不能窮理格物以致其知，非真授受不識榘矱微妙以盡其奥，通儒術得傳授荀蔑其德，吾恐指鹿為馬，誑鳥為鸞，而為害尤甚，是故備斯三者，然後始為良師，雖然師固不可不擇，擇而得其人，又須謁誠以感之，故曰取人以身。

一不可不修陰德

蔡文節公曰積德為求地之本也，凡人欲為子孫永遠計者，當以公心處世，方便行事，一念合理百神歸向，擇地論穴又其次也，不然吾德之不脩而徒責効於祖宗父母之遺骨，朝移夕改，愈更愈謬，其悖逆不孝之罪，適足以取誅譴于造物，顧何益哉，吳文正公曰嘗見人家求得吉地，而後不蒙其福，反見凶禍者何哉，若非立穴之誤，便是立向之差，又有掘鑿大過，傷龍傷穴變吉成凶，又有巳得吉地，又得明師，而乃固執己見，移穴易向，相地者惟務承順，不復執術，遂至防誤，又或術者憸心詭行，不肯盡術，又有既得吉地葬之不差，而子孫輕信人言輒遷改，他姓得之，因以獲福，凡此未必盡皆術者之過，往往冥冥中有使然者，由不積德之故也，不積德而求地，譬之不耕而求穫，寧有是理哉，按二公所論切當，蓋欲陰地好，先要心地好，先大父存耕公嘗勸人不可以勢力營風水，因作詩云踏破鐵鞋無覓處，得來全不費工夫，牛眠鶴舉穫奇遇，只存方寸地中求（詩見存耕稿）

鄉達松軒葉先生山以之為名言，又宋謙父詩曰世人盡知穴在山，豈知穴在方寸間，好山好水世不欠，尚非其人尋不見。我見富貴人家坟，往往葬時皆貧賤，迨其富貴，力可求人事，極時天理變，故得吉地必有德可以膺福，然神以吉地畀之，神之俾以吉地即天之報善，故也，欲求去地為祖父宅兆，俾先人之體魄安而後世之榮盛不替者當先積德，以端其本焉，或求地必本于德則亦修德而已，擇地之術，又焉用哉，予曰擇地以藏親為計，人子之於親也固當無所不用其極，苟處夫親魄之安危則豈容慎重而廣擇之哉，修德以竢天，擇地以盡人，並行而不悖，仁人孝子之為心也。

